Միւս կողմէ, Պատրիարքական ընդհանուր փոխանորդ Տ. Արամ Արք. Աթէշեան երէկ մասնակցեցաւ Զուիցերիոյ ազգային տօնին առթիւ քաղաքիս մէջ կազմակերպուած պաշտօնական ընդունելութեան։ Swissôtel-ի պարտէզներուն մէջ տեղի ունեցաւ այս ընդունելութիւնը, որու տանտէրն էր Իսթանպուլի մօտ Զուիցերիոյ աւագ հիւպատոս Նաթալի Մարթի։ Նորին սրբազնութիւնը այս առթիւ յանուն Պատրիարքական Աթոռին ու մեր համայնքին շնորհաւորութիւններ ու բարեմաղթանքներ փոխանցեց աւագ հիւպատոսին։